Obveze Grada Pule sa stanjem na dan 31.12.2014. godine

Ukupne obveze na dan 31.12.2014. godine iznose 25.639.144 kn prema tablici koja slijedi:

***Tablica 1 – Rekapitulacija ukupnih obveza na dan 31.12.2014. godine***

|  |  |  |  |
| --- | --- | --- | --- |
| **BROJ RAČUNA** | **NAZIV RAČUNA** | **OBVEZE NA 31.12.2014.** | **UDIO U UKUPNIM OBVEZAMA** |
|
| **231** | **Obveze za zaposlene** | **6.392.518** | 24,9% |
| **232** | **Obveze za materijalne rashode** | **10.093.162** | 39,4% |
| **234** | **Obveze za financijske rashode** | **251.299** | 1,0% |
| **235** | **Obveze za subvencije** | **79.958** | 0,3% |
| **237** | **Obveze za naknade građanima i kućanstvima** | **136.093** | 0,5% |
| **2392** | **Obveze za porez na dodanu vrijednost** | **1.635.008** | 6,4% |
| **23954** | **Ostale nespomenute obveze** | **674.491** | 2,6% |
| **24** | **Obveze za nabavu nefinancijske imovine** | **6.376.615** | 24,9% |
| **2** | **Obveze** | **25.639.144** | 100,0% |

***Grafikon 1 - Obveze na dan 31.12.2014. godine***

Na dan 31.12.2014. godine dospjele obveze iznose 4.596.715 kn, od čega se na obveze za rashode poslovanja odnosi iznos od 3.457.165 kn, odnosno za materijalne rashode 3.029.057 kn, za financijske rashode 117.461 kn, obveze za naknade građanima i kućanstvima u iznosu od 4.164 kn te za kazne, naknade šteta i kapitalne pomoći te ostale tekuće obveze u iznosu od 306.482 kn. Dospjele obveze za nabavu nefinancijske imovine iznose 1.139.551 kn.

Stanje nedospjelih obveza na dan 31.12. 2014. godine iznosi 21.042.429 kn od čega se na obveze za rashode poslovanja odnosi iznos od 15.805.365 kn, dok obveze za nabave nefinancijske imovine iznose 5.237.064 kn.

***Tablica 2 – Stanje dospjelih i nedospjelih obveza na dan 31.12.2014. godine***

|  |  |  |  |
| --- | --- | --- | --- |
| **NAZIV** | | **IZNOS** | **UDIO U UK. OBVEZAMA** |
| **DOSPJELE OBVEZE** | | **4.596.715** | |
| 23 | OBVEZE ZA RASHODE POSLOVANJA -DOSPJELE | 3.457.164 | 13,5% |
| 24 | OBVEZE ZA NABAVU NEFINANCIJSKE IMOVINE DOSPJELE | 1.139.551 | 4,4% |
| **NEDOSPJELE OBVEZE** | | **21.042.429** | |
| 23 | OBVEZE ZA RASHODE POSLOVANJA-NEDOSPJELO | 15.805.365 | 61,6% |
| 24 | OBVEZE ZA NABAVU NEFINANCIJSKE IMOVINE-NEDOSPJELO | 5.237.064 | 20,4% |
| **SVEUKUPNO - DOSPJELO I NEDOSPJELO** | | **25.639.144** | **100,0%** |

***Grafikon 2 – Udio dospjelih i nedospjelih obveza za skupine 23 i 24 u ukupnim obvezama***

***Grafikon 3 – Udio dospjelih i nedospjelih obveza u ukupnim obvezama Grada Pule***

231 - Obveze za zaposlene iznose 6.392.518 kn te čine 24,9% ukupnih obveza, od čega se na Grad odnosi iznos od 2.211.174 kn, dok udio proračunskih korisnika u ukupnom iznosu obveza za zaposlene čini 4.181.344 kn, odnosno onaj dio koji se financira iz prihoda Grada.

232 – Obveze za materijalne rashode čine 39,4% ukupnih obveza Grada i iznose 10.093.162 kn.

Udio korisnika u navedenim obvezama iznosi 1.045.483 kn, a udio Grada 9.047.679 kn. Najznačajniji iznos unutar navedene grupe čine obveze za rashode za usluge koje iznose 7.927.916 kn, a od kojih najznačajniji udio čine obveze za komunalne usluge u iznosu od 6.254.454 kn.

234 – Obveze za financijske rashode čine tek neznačajan udio u ukupnim obvezama odnosno 1,0% i iznose 251.299 kn. Najznačajniji iznos odnosi se na obveze za kamate na kredite za izgradnju OŠ Veli Vrh, u iznosu od 202.472 kn.

235 – Obveze za subvencije iznose 79.958 kn, čine 0,3% ukupnih obveza i isključivo su obveze Grada Pule, a odnose se na otvorene obveze za sufinanciranje programa predškolskog odgoja za prosinac 2014. godine.

237 – Obveze za naknade građanima i kućanstvima iznose 136.093 kn odnosno 0,5% ukupnih obveza od čega se na obveze za ostale naknade građanima i kućanstvima u novcu odnosi iznos od 17.634 kn, a na obveze za ostale naknade građanima i kućanstvima u naravi iznos od 118.459 kn. Navedene obveze isključivo su obveze Grada.

2392 – Obveze za porez na dodanu vrijednost iznose 1.635.008 kn i čine 6,4% ukupnih obveza. Odnose se isključivo na obvezu Grada utvrđenu temeljem obračuna za prosinac 2014. godine.

23954 – Ostale nespomenute obveze iznose 674.491 kn što je 2,6% ukupnih obveza, a odnose se na:

* naknadu za uređenje voda za stambene i poslovne prostore (5770) u iznosu od 256.410 kn,
* naknadu za uređenje voda– zakupci (7722) – u iznosu od 2.759 kn,
* obveze za povrat neutrošenih sredstava za decentralizaciju u iznosu od 5.151 kn,
* obveza za uplatu 55% sredstava od prodaje stanova u državni proračun temeljem obračuna za prosinac 2014. godine u iznosu od 169.965 kn,
* ostale nespomenute obveze po završnom računu –odnose se na prijenose po uplatnim računima te povrati za više uplaćeno u proračun u sveukupnom iznosu od 240.206 kn.

24 – Obveze za nabavu nefinancijske imovine iznose 6.376.615 kn odnosno 24,9% te glavnina se odnosi na obveze za izgradnju uređaja i objekata komunalne infrastrukture, sukladno programu gradnje uređaja i objekata komunalne infrastrukture za 2014. godinu.

Pula, 31.12.2014. godine